pythainlp/thai-wiki-dataset-v3 huggingface dataset:
พระราชกฤษฎีกาฉบับที่ 573/2556

พระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ ให้ประกาศว่า
                   โดยที่เป็นการสมควรยกเว้นภาษีเงินได้ บางกรณี
                   อาศัยอำนาจตามความในมาตรา ๑๘๗ ของรัฐธรรมนูญแห่งราชอาณาจักรไทย และมาตรา ๓ (๑) แห่งประมวลรัษฎากร ซึ่งแก้ไขเพิ่มเติมโดยพระราชบัญญัติแก้ไขเพิ่มเติมประมวลรัษฎากร (ฉบับที่ ๑๐) พ.ศ. ๒๔๙๖ อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๓ และมาตรา ๔๑ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย จึงทรงพระกรุณาโปรดเกล้า ฯ ให้ตราพระราชกฤษฎีกาขึ้นไว้ ดังต่อไปนี้
                   มาตรา ๑ พระราชกฤษฎีกานี้เรียกว่า “พระราชกฤษฎีกาออกตามความในประมวลรัษฎากรว่าด้วยการยกเว้นรัษฎากร (ฉบับที่ ๕๗๓) พ.ศ. ๒๕๕๖”
                   มาตรา ๒ พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป
                   มาตรา ๓ ให้เพิ่มความต่อไปนี้เป็นมาตรา ๕ จตุวีสติ แห่งพระราชกฤษฎีกาออกตามความในประมวลรัษฎากร ว่าด้วยการยกเว้นรัษฎากร (ฉบับที่ ๑๐) พ.ศ. ๒๕๐๐
                   “มาตรา ๕ จตุวีสติ ให้ยกเว้นภาษีเงินได้ตามส่วน ๓ หมวด ๓ ในลักษณะ ๒ แห่งประมวล รัษฎากร ให้แก่บริษัทซึ่งเป็นบริษัทเดิมอันได้ควบเข้ากันหรือเป็นผู้โอนกิจการและจดทะเบียนเลิก ในกรณีที่ได้มีการควบเข้ากันหรือโอนกิจการทั้งหมดให้แก่กัน ระหว่างบริษัทซึ่งประกอบธุรกิจประกันชีวิตธุรกิจประกันวินาศภัย ธุรกิจธนาคารพาณิชย์ ธุรกิจเงินทุนหรือธุรกิจเครดิตฟองซิเอร์ สำหรับเงินได้ที่เป็นเงินสำรองตามมาตรา ๖๕ ตรี (๑) (ก) (ข) หรือ (ค) แห่งประมวลรัษฎากร และต้องนำมารวมเป็นรายได้ในรอบระยะเวลาบัญชีที่ควบเข้ากันหรือโอนกิจการทั้งหมดให้แก่กันตามมาตรา ๗๔ (๒) และ (๓)แห่งประมวลรัษฎากร แล้วแต่กรณี”

หมายเหตุ :- เหตุผลในการประกาศใช้พระราชกฤษฎีกาฉบับนี้ คือ โดยที่ในการควบเข้ากันหรือการโอนกิจการ ทั้งหมดให้แก่กัน ระหว่างบริษัทซึ่งประกอบธุรกิจประกันชีวิต ธุรกิจประกันวินาศภัย ธุรกิจธนาคารพาณิชย์ธุรกิจเงินทุน หรือธุรกิจเครดิตฟองซิเอร์ บริษัทเดิมอันได้ควบเข้ากันหรือเป็นผู้โอนกิจการและจดทะเบียนเลิก จะต้องคำนวณกำไรสุทธิเพื่อคำนวณภาษีเงินได้ตามมาตรา ๗๔ แห่งประมวลรัษฎากร โดยต้องนำเงินสำรอง ที่ได้กันไว้ตามกฎหมายว่าด้วยการประกันชีวิต กฎหมายว่าด้วยการประกันวินาศภัย หรือกฎหมายว่าด้วยธุรกิจ สถาบันการเงิน ที่ได้ลงรายการเป็นรายจ่ายไปแล้วกลับมาคำนวณเป็นรายได้ ทำให้บริษัทดังกล่าวมีภาระภาษีเงินได้เป็นจำนวนมาก ทำให้เป็นอุปสรรคต่อการดำเนินการนี้ เพื่อเป็นการส่งเสริมและสนับสนุนให้เกิดการควบเข้ากันหรือการโอนกิจการทั้งหมดให้แก่กันในภาคธุรกิจดังกล่าว สมควรยกเว้นภาษีเงินได้ให้แก่บริษัทเดิมอันได้ควบเข้ากันหรือเป็นผู้โอนกิจการและจดทะเบียนเลิก สำหรับเงินสำรองที่กันไว้ตามมาตรา ๖๕ ตรี (๑) (ก) (ข) หรือ (ค) แห่งประมวลรัษฎากร แล้วแต่กรณี จึงจำเป็นต้องตราพระราชกฤษฎีกานี้
เชิงอรรถ
พระราชกฤษฎีกาออกตามความในประมวลรัษฎากร ว่าด้วยการยกเว้นรัษฎากร พ.ศ. ๒๕๕๖

เปลี่ยนทาง พระราชกฤษฎีกาฉบับที่ 573/2556
กฎมนเทียรบาลว่าด้วยการสมรสพระราชวงศ์แก้ไขเพิ่มเติม พุทธศักราช 2475

บรรณานุกรม
ประกาศเรื่อง สมเด็จพระเจ้าลูกเธอ เจ้าฟ้าจุฬาภรณวลัยลักษณ์ อัครราชกุมารี ทรงเสกสมรส

พระบาทสมเด็จพระปรมินทรมหาภูมิพลอดุลยเดช มหิตลาธิเบศร รามาธิบดี จักรีนฤบดินทร สยามินทราธิราช บรมนาถบพิตร 
มีพระบรมราชโองการโปรดเกล้าโปรดกระหม่อมให้ประกาศว่า สมเด็จพระเจ้าลูกเธอ เจ้าฟ้าจุฬาภรณวลัยลักษณ์ อัครราชกุมารี กราบบังคมทูลพระกรุณาขอพระราชทานพระบรมราชานุญาตทำการสมรสกับ เรืออากาศโท วีระยุทธ ดิษยะศริน ตามมาตรา ๓ และมาตรา ๔ แห่งกฎมณเฑียรบาล ว่าด้วยการสมรสพระราชวงศ์ แก้ไขเพิ่มเติม พุทธศักราช ๒๔๗๕
ทรงพระกรุณาโปรดเกล้าโปรดกระหม่อมพระราชทานพระบรมราชานุญาต และทรงพระราชดำริว่า สมเด็จพระเจ้าลูกเธอพระองค์นี้ได้รับสนองพระราชภารกิจในการทนุบำรุงอาณาประชาราษฎรมาด้วยพระปรีชาสามารถและวิริยะอุตสาหะสม่ำเสมอตลอดมา นับว่าเป็นความดีความชอบทั้งในส่วนพระองค์และส่วนราชการแผ่นดิน จึงทรงพระกรุณาโปรดเกล้าโปรดกระหม่อมให้ดำรงพระอิสริยยศฐานันดรศักดิ์แห่งพระราชวงศ์สืบต่อไปทุกประการ
ประกาศ ณ วันที่ ๑๒ ตุลาคม พุทธศักราช ๒๕๒๔ เป็นปีที่ ๓๖ ในรัชกาลปัจจุบัน
จึ่งขอประกาศให้ทราบทั่วกัน
เชิงอรรถ
พระราชกฤษฎีกาออกตามความในประมวลรัษฎากร ว่าด้วยการยกเว้นรัษฎากร พ.ศ. ๒๔๙๙

พระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ ให้ประกาศว่า
โดยที่เป็นการสมควรยกเว้นภาษีอากรตามประมวลรัษฎากร แก่บุคคลตามข้อผูกพันที่ประเทศไทยมีอยู่ ตามสัญญากับนานาประเทศ อาศัยอำนาจตามความในมาตรา 95 ของรัฐธรรมนูญแห่งราชอาณาจักรไทยพุทธศักราช 2475 แก้ไขเพิ่มเติม พุทธศักราช 2495 และมาตรา 3 (2) แห่งประมวลรัษฎากร จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ดังต่อไปนี้
                          มาตรา 1  พระราชกฤษฎีกานี้เรียกว่า “ พระราชกฤษฎีกาออกตามความในประมวลรัษฎากร ว่าด้วยการยกเว้นรัษฎากร (ฉบับที่ 9) พ.ศ. 2499 ”
                         มาตรา 2  พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป
                         มาตรา 3  ให้ยกเว้นภาษีอากรตามประมวลรัษฎากร แก่บุคคลตามข้อผูกพันที่ประเทศไทยมีอยู่ตามสัญญา ว่าด้วยความร่วมมือทางเศรษฐกิจหรือทางเทคนิคระหว่างรัฐบาลไทยกับรัฐบาลต่างประเทศ
                         มาตรา 4  ให้รัฐมนตรีว่าการกระทรวงการคลัง รักษาการตามพระราชกฤษฎีกานี้ 
หมายเหตุ :- เหตุผลในการประกาศใช้พระราชกฤษฎีกาฉบับนี้ คือ เนื่องจากประเทศไทยมีข้อผูกพันตามสัญญา ที่จะยกเว้นภาษีอากรตามประมวลรัษฎากรให้แก่บริษัทและพนักงานต่างประเทศ ที่เข้ามาปฏิบัติงานก่อสร้าง และงานอื่น ๆ ในประเทศไทยด้วยเงินช่วยเหลือของสหรัฐอเมริกา ตามโครงการช่วยเหลือ ICA และ JUSMAC เงินที่รัฐบาลอเมริกันจ่ายในการช่วยเหลือนั้น เป็นเงินภาษีอากรที่เรียกเก็บจากราษฎรอเมริกัน ฉะนั้น เพื่อใช้เงินดังกล่าวให้ได้ผลในการพัฒนาเศรษฐกิจแก่ประเทศเต็มเม็ดเต็มหน่วยสมควรตราพระราชกฤษฎีกาฉบับนี้ขึ้น เพื่อกำหนดมิให้ต้องจ่ายเงินช่วยเหลือนั้นชำระเป็นค่าภาษีอากร
เชิงอรรถ
แถลงการณ์สำนักพระราชวัง สมเด็จพระเจ้าลูกเธอเจ้าฟ้าจุฬาภรณวลัยลักษณ์ฯ ฉบับที่ ๘/๒๕๕๘

ตามที่ สมเด็จพระเจ้าลูกเธอ เจ้าฟ้าจุฬาภรณวลัยลักษณ์ อัครราชกุมารี เสด็จไปประทับ ณ โรงพยาบาลวิชัยยุทธ ตั้งแต่วันที่ 4 กันยายน 2557 เพื่อทรงรับการตรวจรักษาพระอาการประชวรพระอามาสัย (กระเพาะอาหาร) อักเสบ และตับอ่อนอักเสบ ซึ่งสำนักพระราชวังได้ออกแถลงการณ์ให้ทราบแล้วนั้น บัดนี้ ทรงมีพระอาการประชวรพระนาภี ร่วมกับพระอาการคลื่นไส้ อาเจียน เป็นระยะ แต่ไม่ทรงงดการปฏิบัติพระกรณียกิจแต่ประการใด
คณะแพทย์ได้ถวายการตรวจพระโลหิต ซึ่งพบค่าสารบ่งชี้โอกาสเกิดโรคมะเร็ง (Carcinoembryonic Antigen :CEA) ค่อนข้างสูงกว่าระดับปรกติ และถวายการส่องกล้องพระอันตะ (ลำไส้ใหญ่) เมื่อวันที่ 1 พฤศจิกายน 2558 ซึ่งผลการตรวจส่องกล้องพบติ่งเนื้องอก (Polyps) 7 ติ่ง จึงได้ตัดติ่งเนื้องอกออกทั้งหมดเพื่อตรวจวินิจฉัยและพบว่าเป็นเซลล์ชนิดที่อาจจะสามารถพัฒนากลายเป็นเซลล์มะเร็งในอนาคตได้ ดังนั้น คณะแพทย์จึงวางแผนถวายการตรวจติดตามอย่างต่อเนื่อง อาจจะรวมถึงการตรวจวินิจฉัยด้วยเครื่องมือด้านเวชศาสตร์นิวเคลียร์ PET scan (PET:Positron Emission Tomography) และการตรวจส่องกล้องพระอันตะซ้ำในอนาคต
อย่างไรก็ตาม หลังทรงเข้ารับการตรวจเข้ารักษาครั้งนี้ สมเด็จพระเจ้าลูกเธอ เจ้าฟ้าจุฬาภรณวลัยลักษณ์ อัครราชกุมารี ทรงมีพระอาการอ่อนเพลียมาก คณะแพทย์พยาบาลต้องถวายการรักษาพยาบาลโดยใกล้ชิด จึงยังจำเป็นต้องประทับ ณ โรงพยาบาลต่อไป เพื่อทรงรับการถวายพระโอสถและสารละลายทางหลอดพระโลหิตอีกระยะหนึ่ง การนี้ คณะแพทย์จึงมีความเห็นร่วมกันว่า สมควรที่จะขอพระราชทานกราบทูลให้ทรงงดการปฏิบัติพระกรณียกิจชั่วคราว จนกว่าจะทรงมีพระพลานามัยสมบูรณ์แข็งแรงเพียงพอ 
จึงประกาศมาเพื่อทราบโดยทั่วกันสำนักพระราชวัง
5 พฤศจิกายน พุทธศักราช 2558
ประกาศสำนักนายกรัฐมนตรี เรื่อง แต่งตั้งราชองครักษ์พิเศษ ลงวันที่ ๒๒ ตุลาคม พ.ศ. ๒๕๕๘

มีพระบรมราชโองการโปรดเกล้า ฯ ให้นายทหารสัญญาบัตรรับราชการสนองพระเดชพระคุณ ในหน้าที่ราชองครักษ์พิเศษ ดังต่อไปนี้
๒. พลเอก สุรพันธ์ วงศ์ไทย
๓. พลเอก อักษรา เกิดผล
๔. พลเอก วิชิต ศรีประเสริฐ
๕. พลเอก ไพบูลย์ คุ้มฉายา
๖. พลเอก ชานุกร ตัณฑโกศล
๗. พลเอก สุรเชษฐ์ ชัยวงศ์
๘. พลเอก สุชาติ หนองบัว
๙. พลเอก อดุลยเดช อินทะพงษ์
๑๐. พลเอก นันทพล จำรัสโรมรัน
๑๑. พลเอก สมวุฒิ แตงสาขา
๑๒. พลเรือเอก ไกรสร จันทร์สุวานิชย์
๑๓. พลเรือเอก อภิชัย อมาตยกุล
๑๔. พลเรือเอก ชัยณรงค์ เจริญรักษ์
๑๕. พลเรือเอก สุพจน์ สุดประเสริฐ
๑๖. พลเรือเอก วัลลภ หังสวนัส
๑๗. พลเรือเอก เริงฤทธิ์ บุญส่งประเสริฐ
๑๘. พลเรือเอก รุ่งศักดิ์ เสรีสวัสดิ์
๑๙. พลเรือเอก บุญชัย มรินทร์พงษ์
๒๐. พลเรือเอก อธิษฐพล กมลศิลป์
๒๑. พลเรือเอก นาวิน ธนเนตร
๒๒. พลเรือเอก วีระพันธ์ สุขก้อน
๒๓. พลอากาศเอก อานนท์ จารยะพันธุ์
๒๔. พลอากาศเอก วีระศักดิ์ สิตานนท์
๒๕. พลอากาศเอก อารมย์ ปัถวี
๒๖. พลอากาศเอก ฤทธิชัย ภู่โกสีย์
๒๗. พลอากาศเอก สุรจิต สุวรรณทัต
๒๘. พลโท ทวีชัย กฤษิชีวิน
๒๙. พลโท ชลิต เมฆมุกดา
๓๐. พลโท ปชัญญ์ ตุลยานนท์
๓๑. พลโท วรวุฒิ เศวตรพนิต
๓๒. พลโท ศิริศักดิ์ เทศนา
๓๓. พลเรือโท ไตรขวัญ ไกรฤกษ์
๓๔. พลเรือโท วินัย กล่อมอินทร์
๓๕. พลเรือโท ดุษฎี สังขปรีชา
๓๖. พลอากาศโท ณพล ฤาไชยคาม
๓๗. พลอากาศโท พีระยุทธ แก้วไสย
๓๘. พลอากาศโท ธนูชัย ฤกษ์เย็น
๓๙. พลเรือตรี จตุพล เกษรบัว
ทั้งนี้ ตั้งแต่วันที่ ๒๙ กันยายน พ.ศ. ๒๕๕๘ เป็นต้นไป
เชิงอรรถ
ประกาศสำนักนายกรัฐมนตรี ลงวันที่ ๖ พฤศจิกายน ๒๕๕๘

ทรงพระกรุณาโปรดเกล้า ฯ พระราชทานเครื่องราชอิสริยาภรณ์อันเป็นที่เชิดชูยิ่งช้างเผือก ชั้นมหาปรมาภรณ์ช้างเผือก เป็นกรณีพิเศษ ให้แก่ พลเอก ปรีชา จันทร์โอชา ปลัดกระทรวงกลาโหม ตั้งแต่วันที่ ๒๑ ตุลาคม ๒๕๕๘ เพื่อเป็นบำเหน็จตอบแทนความดีความชอบในการปฏิบัติหน้าที่
เชิงอรรถ
พระราชหัตถเลขาในพระบาทสมเด็จพระจุลจอมเกล้าเจ้าอยู่หัว ๑๑ กรกฎาคม รัตนโกสินทรศก ๑๐๘

ประกาศเรื่อง เสด็จประพาสแหลมมลายู คราว ร.ศ. ๑๐๘
มีพระบรมราชโองการโปรดเกล้าฯ ให้ประกาศให้ทราบทั่วกันว่า การเสด็จพระราชดำเนิรประพาสครั้งนี้ ได้โปรดเกล้าฯ ให้สมเด็จพระเจ้าน้องยาเธอ เจ้าฟ้าจาตุรนต์รัศมี กรมพระจักรพรรดิพงศ์ อธิบดีพระคลังมหาสมบัติ พระเจ้าน้องยาเธอ กรมหลวงเทวะวงศ์วโรปการ เสนาบดีว่าการกระทรวงต่างประเทศ เปนประธานในที่ประชุมเสนาบดี บัญชาการทั้งปวงสิทธิ์ขาดทั่วไป พร้อมด้วยพระเจ้าน้องยาเธอ กรมหมื่นนเรศวรฤทธิ์ ว่าการกรมพระนครบาล พระเจ้าน้องยาเธอ กรมหมื่นประจักรศิลปาคม เสนาบดีว่าการกรมวัง พระเจ้าน้องยาเธอ เจ้าฟ้ากรมขุนนริศรานุวัติวงศ์ ว่าการทหาร เจ้าพระยารัตนบดินทร์ ที่สมุหนายก เจ้าพระยาพลเทพ ที่สมุหพระกลาโหม พระยาภาสกรวงศ์ ที่เกษตราธิบดี เปนผู้รักษาพระนคร(๑) 
ซึ่งได้ประชุมกันในพระบรมมหาราชวังเปนนิตย์ทุกวันไป การอันใดเกิดขึ้นที่ควรจะกราบบังคมทูลพระกรุณาก่อน ก็ให้มีหนังสือไปกราบบังคมทูลพระกรุณา ถ้าการอันใดร้อนเร็ว หรือเป็นการไม่สำคัญ ก็ให้พร้อมกันบังคับบัญชาไปให้ตลอดทุกประการ อย่าให้คนทั้งปวงมีความวิตกหวาดหวั่นตื่นเต้นประการใดเลย
ประกาศมา ณ วันที่ ๑๑ กรกฎาคม รัตนโกสินทรศก ๑๐๘
ประกาศกระทรวงมหาดไทย เรื่อง ตั้งสำนักงานที่ดินสาขาในจังหวัดร้อยเอ็ด

ประกาศกระทรวงมหาดไทย
เรื่อง ตั้งสำนักงานที่ดินสาขาในจังหวัดร้อยเอ็ด
_______________
ตามประกาศกระทรวงมหาดไทย ตั้งสำนักงานที่ดินสาขาในจังหวัดร้อยเอ็ด ครั้งหลังสุด ลงวันที่ ๑๙ พฤศจิกายน พ.ศ. ๒๕๓๖ ตั้งสำนักงานที่ดินจังหวัดร้อยเอ็ด สาขาเกษตรวิสัย สาขาโพนทอง สาขาอาจสามารถ และเปลี่ยนแปลงเขตท้องที่ความรับผิดชอบของสำนักงานที่ดินจังหวัดร้อยเอ็ด สาขาสุวรรณภูมิ นั้น
กระทรวงมหาดไทยพิจารณาเห็นสมควรจัดตั้งสำนักงานที่ดินสาขาในจังหวัดร้อยเอ็ด เพิ่มเติม เพื่อดำเนินการออกโฉนดที่ดิน การรังวัดที่ดิน การจดทะเบียนสิทธิและนิติกรรม การทำธุระอื่น ๆ ตลอดจนการดำเนินการใดเกี่ยวกับอสังหาริมทรัพย์ตามบทบัญญัติแห่งประมวลกฎหมายที่ดิน
อาศัยอำนาจตามความในมาตรา ๑๓ แห่งประมวลกฎหมายที่ดิน จึงให้ตั้งสำนักงานที่ดินจังหวัดร้อยเอ็ด สาขาธวัชบุรี มีเขตดำเนินการในท้องที่อำเภอธวัชบุรี อำเภอทุ่งเขาหลวง และอำเภอเชียงขวัญ
ทั้งนี้ ตั้งแต่วันที่ ๘ ธันวาคม ๒๕๕๑ เป็นต้นไป
ประกาศ ณ วันที่ ๒๔ พฤศจิกายน พ.ศ. ๒๕๕๑
พลตำรวจเอก โกวิท วัฒนะ
รัฐมนตรีว่าการกระทรวงมหาดไทย
เชิงอรรถ
ประกาศกระทรวงมหาดไทย เรื่อง ตั้งสำนักงานที่ดินสาขาในจังหวัดประจวบคีรีขันธ์

ประกาศกระทรวงมหาดไทย
เรื่อง ตั้งสำนักงานที่ดินสาขาในจังหวัดประจวบคีรีขันธ์
_______________
ตามประกาศกระทรวงมหาดไทย ตั้งสำนักงานที่ดินสาขาในจังหวัดประจวบคีรีขันธ์ ครั้งหลังสุด ลงวันที่ ๑๕ พฤศจิกายน พ.ศ. ๒๕๔๕ ตั้งสำนักงานที่ดินจังหวัดประจวบคีรีขันธ์ สาขาบางสะพาน นั้น
กระทรวงมหาดไทยพิจารณาเห็นสมควรจัดตั้งสำนักงานที่ดินสาขาในจังหวัดประจวบคีรีขันธ์ เพิ่มเติม และเปลี่ยนแปลงเขตท้องที่ความรับผิดชอบของสำนักงานที่ดินจังหวัดประจวบคีรีขันธ์ สาขาหัวหิน เสียใหม่ เพื่อดำเนินการออกโฉนดที่ดิน การรังวัดที่ดิน การจดทะเบียนสิทธิและนิติกรรม การทำธุระอื่น ๆ ตลอดจนการดำเนินการใดเกี่ยวกับอสังหาริมทรัพย์ตามบทบัญญัติแห่งประมวลกฎหมายที่ดิน
อาศัยอำนาจตามความในมาตรา ๑๓ แห่งประมวลกฎหมายที่ดิน จึงให้ตั้งสำนักงานที่ดินสาขาขึ้น และเปลี่ยนแปลงเขตท้องที่ความรับผิดชอบของสำนักงานที่ดินจังหวัดประจวบคีรีขันธ์ สาขาหัวหิน ให้มีเขตดำเนินการ ดังนี้
๑. สำนักงานที่ดินจังหวัดประจวบคีรีขันธ์ สาขาปราณบุรี มีเขตดำเนินการในท้องที่อำเภอปราณบุรี และอำเภอสามร้อยยอด
๒. สำนักงานที่ดินจังหวัดประจวบคีรีขันธ์ สาขาหัวหิน มีเขตดำเนินการในท้องที่อำเภอหัวหิน
ทั้งนี้ ตั้งแต่วันที่ ๘ ธันวาคม ๒๕๕๑ เป็นต้นไป
ประกาศ ณ วันที่ ๒๔ พฤศจิกายน พ.ศ. ๒๕๕๑
พลตำรวจเอก โกวิท วัฒนะ
รัฐมนตรีว่าการกระทรวงมหาดไทย
เชิงอรรถ
ประกาศกระทรวงมหาดไทย เรื่อง ตั้งสำนักงานที่ดินสาขาในจังหวัดนราธิวาส

ประกาศกระทรวงมหาดไทย
เรื่อง ตั้งสำนักงานที่ดินสาขาในจังหวัดนราธิวาส
_______________
ตามประกาศกระทรวงมหาดไทย ตั้งสำนักงานที่ดินสาขาในจังหวัดนราธิวาส ครั้งหลังสุด ลงวันที่ ๓๐ กรกฎาคม พ.ศ. ๒๕๔๖ ตั้งสำนักงานที่ดินจังหวัดนราธิวาส สาขาตากใบ และสาขารือเสาะ นั้น
กระทรวงมหาดไทยพิจารณาเห็นสมควรจัดตั้งสำนักงานที่ดินสาขาในจังหวัดนราธิวาส เพิ่มเติม และเปลี่ยนแปลงเขตท้องที่ความรับผิดชอบของสำนักงานที่ดินจังหวัดนราธิวาส สาขาสุไหงปาดี เสียใหม่ เพื่อดำเนินการออกโฉนดที่ดิน การรังวัดที่ดิน การจดทะเบียนสิทธิและนิติกรรม การทำธุรอื่น ๆ ตลอดจนการดำเนินการใดเกี่ยวกับอสังหาริมทรัพย์ตามบทบัญญัติแห่งประมวลกฎหมายที่ดิน
อาศัยอำนาจตามความในมาตรา ๑๓ แห่งประมวลกฎหมายที่ดิน จึงให้ตั้งสำนักงานที่ดินสาขาขึ้น และเปลี่ยนแปลงเขตท้องที่ความรับผิดชอบของสำนักงานที่ดินจังหวัดนราธิวาส สาขาสุไหงปาดี ให้มีเขตดำเนินการ ดังนี้
๑. สำนักงานที่ดินจังหวัดนราธิวาส สาขาสุไหงโก - ลก มีเขตดำเนินการในท้องที่อำเภอ สุไหงโก - ลก
๒. สำนักงานที่ดินจังหวัดนราธิวาส สาขาสุไหงปาดี มีเขตดำเนินการในท้องที่อำเภอสุไหงปาดี อำเภอแว้ง และอำเภอสุคิริน
ประกาศ ณ วันที่ ๒๔ พฤศจิกายน พ.ศ. ๒๕๕๑
พลตำรวจเอก โกวิท วัฒนะ
รัฐมนตรีว่าการกระทรวงมหาดไทย
เชิงอรรถ
ประกาศกระทรวงมหาดไทย เรื่อง ตั้งสำนักงานที่ดินสาขาในจังหวัดระยอง

ประกาศกระทรวงมหาดไทย
เรื่อง ตั้งสำนักงานที่ดินสาขาในจังหวัดระยอง
_______________
ตามประกาศกระทรวงมหาดไทย ตั้งสำนักงานที่ดินสาขาในจังหวัดระยอง ครั้งหลังสุด ลงวันที่ ๑๔ กรกฎาคม พ.ศ. ๒๕๓๕ ตั้งสำนักงานที่ดินจังหวัดระยอง สาขาแกลง และสาขาบ้านค่าย นั้น
กระทรวงมหาดไทยพิจารณาเห็นสมควรจัดตั้งสำนักงานที่ดินสาขาในจังหวัดระยอง เพิ่มเติม และเปลี่ยนแปลงเขตท้องที่ความรับผิดชอบของสำนักงานที่ดินจังหวัดระยอง สาขาบ้านค่าย เสียใหม่ เพื่อดำเนินการออกโฉนดที่ดิน การรังวัดที่ดิน การจดทะเบียนสิทธิและนิติกรรม การทำธุระอื่น ๆ ตลอดจนการดำเนินการใดเกี่ยวกับอสังหาริมทรัพย์ตามบทบัญญัติแห่งประมวลกฎหมายที่ดิน
อาศัยอำนาจตามความในมาตรา ๑๓ แห่งประมวลกฎหมายที่ดิน จึงให้ตั้งสำนักงานที่ดินสาขาขึ้น และเปลี่ยนแปลงเขตท้องที่ความรับผิดชอบของสำนักงานที่ดินจังหวัดระยอง สาขาบ้านค่าย ให้มีเขตดำเนินการ ดังนี้
๑. สำนักงานที่ดินจังหวัดระยอง สาขาบ้านฉาง มีเขตดำเนินการในท้องที่อำเภอบ้านฉาง
๒. สำนักงานที่ดินจังหวัดระยอง สาขาปลวกแดง มีเขตดำเนินการในท้องที่อำเภอปลวกแดง
๓. สำนักงานที่ดินจังหวัดระยอง สาขาบ้านค่าย มีเขตดำเนินการในท้องที่อำเภอบ้านค่าย
ทั้งนี้ ตั้งแต่วันที่ ๘ ธันวาคม ๒๕๕๑ เป็นต้นไป
ประกาศ ณ วันที่ ๒๔ พฤศจิกายน พ.ศ. ๒๕๕๑
พลตำรวจเอก โกวิท วัฒนะ
รัฐมนตรีว่าการกระทรวงมหาดไทย
เชิงอรรถ
ประกาศกระทรวงมหาดไทย เรื่อง ตั้งสำนักงานที่ดินสาขาในจังหวัดชลบุรี

ประกาศกระทรวงมหาดไทย
เรื่อง ตั้งสำนักงานที่ดินสาขาในจังหวัดชลบุรี
_______________
ตามประกาศกระทรวงมหาดไทย ตั้งสำนักงานที่ดินสาขาในจังหวัดชลบุรี ครั้งหลังสุด ลงวันที่ ๑๔ กรกฎาคม พ.ศ. ๒๕๓๕ ตั้งสำนักงานที่ดินจังหวัดชลบุรี สาขาพนัสนิคม และสาขาสัตหีบ และเปลี่ยนแปลงเขตท้องที่ความรับผิดชอบของสำนักงานที่ดินจังหวัดชลบุรี สาขาบางละมุง นั้น
กระทรวงมหาดไทยพิจารณาเห็นสมควรจัดตั้งสำนักงานที่ดินสาขาในจังหวัดชลบุรี เพิ่มเติม เพื่อดำเนินการออกโฉนดที่ดิน การรังวัดที่ดิน การจดทะเบียนสิทธิและนิติกรรม การทำธุระอื่น ๆ ตลอดจนการดำเนินการใดเกี่ยวกับอสังหาริมทรัพย์ตามบทบัญญัติแห่งประมวลกฎหมายที่ดิน
อาศัยอำนาจตามความในมาตรา ๑๓ แห่งประมวลกฎหมายที่ดิน จึงให้ตั้งสำนักงานที่ดินจังหวัดชลบุรี สาขาบ้านบึง มีเขตดำเนินการในท้องที่อำเภอบ้านบึง และอำเภอหนองใหญ่
ทั้งนี้ ตั้งแต่วันที่ ๘ ธันวาคม ๒๕๕๑ เป็นต้นไป
ประกาศ ณ วันที่ ๒๔ พฤศจิกายน พ.ศ. ๒๕๕๑
พลตำรวจเอก โกวิท วัฒนะ
รัฐมนตรีว่าการกระทรวงมหาดไทย
เชิงอรรถ
ประกาศกระทรวงมหาดไทย เรื่อง ตั้งสำนักงานที่ดินสาขาในจังหวัดภูเก็ต

ประกาศกระทรวงมหาดไทย
เรื่อง ตั้งสำนักงานที่ดินสาขาในจังหวัดภูเก็ต
_______________
ตามประกาศกระทรวงมหาดไทย ลงวันที่ ๓ ธันวาคม พ.ศ. ๒๔๙๗ ตั้งสำนักงานที่ดินจังหวัดภูเก็ต นั้น
กระทรวงมหาดไทยพิจารณาเห็นสมควรจัดตั้งสำนักงานที่ดินสาขาในจังหวัดภูเก็ต เพื่อดำเนินการออกโฉนดที่ดิน การรังวัดที่ดิน การจดทะเบียนสิทธิและนิติกรรม การทำธุระอื่น ๆ ตลอดจนการดำเนินการใดเกี่ยวกับอสังหาริมทรัพย์ตามบทบัญญัติแห่งประมวลกฎหมายที่ดิน
อาศัยอำนาจตามความในมาตรา ๑๓ แห่งประมวลกฎหมายที่ดิน จึงให้ตั้งสำนักงานที่ดินจังหวัดภูเก็ต สาขาถลาง มีเขตดำเนินการในท้องที่อำเภอถลาง
ทั้งนี้ ตั้งแต่วันที่ ๘ ธันวาคม ๒๕๕๑ เป็นต้นไป
ประกาศ ณ วันที่ ๒๔ พฤศจิกายน พ.ศ. ๒๕๕๑
พลตำรวจเอก โกวิท วัฒนะ
รัฐมนตรีว่าการกระทรวงมหาดไทย
เชิงอรรถ
ประกาศกระทรวงมหาดไทย เรื่อง ตั้งสำนักงานที่ดินสาขาในจังหวัดอุดรธานี

ประกาศกระทรวงมหาดไทย
เรื่อง ตั้งสำนักงานที่ดินสาขาในจังหวัดอุดรธานี
_______________
ตามประกาศกระทรวงมหาดไทย ตั้งสำนักงานที่ดินสาขาในจังหวัดอุดรธานี ครั้งหลังสุด ลงวันที่ ๑ กุมภาพันธ์ พ.ศ. ๒๕๔๒ ตั้งสำนักงานที่ดินจังหวัดอุดรธานี สาขาบ้านผือ สาขาเพ็ญ และเปลี่ยนแปลงเขตท้องที่ความรับผิดชอบของสำนักงานที่ดินจังหวัดอุดรธานี สาขาบ้านดุง นั้น
กระทรวงมหาดไทยพิจารณาเห็นสมควรจัดตั้งสำนักงานที่ดินสาขาในจังหวัดอุดรธานี เพิ่มเติม เพื่อดำเนินการออกโฉนดที่ดิน การรังวัดที่ดิน การจดทะเบียนสิทธิและนิติกรรม การทำธุระอื่น ๆ ตลอดจนการดำเนินการใดเกี่ยวกับอสังหาริมทรัพย์ตามบทบัญญัติแห่งประมวลกฎหมายที่ดิน
อาศัยอำนาจตามความในมาตรา ๑๓ แห่งประมวลกฎหมายที่ดิน จึงให้ตั้งสำนักงานที่ดินจังหวัดอุดรธานี สาขากุดจับ มีเขตดำเนินการในท้องที่อำเภอกุดจับ
ทั้งนี้ ตั้งแต่วันที่ ๘ ธันวาคม ๒๕๕๑ เป็นต้นไป
ประกาศ ณ วันที่ ๒๔ พฤศจิกายน พ.ศ. ๒๕๕๑
พลตำรวจเอก โกวิท วัฒนะ
รัฐมนตรีว่าการกระทรวงมหาดไทย
เชิงอรรถ
ประกาศกระทรวงมหาดไทย เรื่อง ตั้งสำนักงานที่ดินสาขาในจังหวัดกาญจนบุรี

ประกาศกระทรวงมหาดไทย
เรื่อง ตั้งสำนักงานที่ดินสาขาในจังหวัดกาญจนบุรี
_______________
ตามประกาศกระทรวงมหาดไทย ตั้งสำนักงานที่ดินสาขาในจังหวัดกาญจนบุรี ครั้งหลังสุด ลงวันที่ ๑๕ พฤศจิกายน พ.ศ. ๒๕๔๕ ตั้งสำนักงานที่ดินจังหวัดกาญจนบุรี สาขาบ่อพลอย นั้น
กระทรวงมหาดไทยพิจารณาเห็นสมควรจัดตั้งสำนักงานที่ดินสาขาในจังหวัดกาญจนบุรี เพิ่มเติม เพื่อดำเนินการออกโฉนดที่ดิน การรังวัดที่ดิน การจดทะเบียนสิทธิและนิติกรรม การทำธุระอื่น ๆ ตลอดจนการดำเนินการใดเกี่ยวกับอสังหาริมทรัพย์ตามบทบัญญัติแห่งประมวลกฎหมายที่ดิน
อาศัยอำนาจตามความในมาตรา ๑๓ แห่งประมวลกฎหมายที่ดิน จึงให้ตั้งสำนักงานที่ดินสาขาขึ้น ดังนี้
๑. สำนักงานที่ดินจังหวัดกาญจนบุรี สาขาท่าม่วง มีเขตดำเนินการในท้องที่อำเภอท่าม่วง
๒. สำนักงานที่ดินจังหวัดกาญจนบุรี สาขาทองผาภูมิ มีเขตดำเนินการในท้องที่อำเภอทองผาภูมิ และอำเภอสังขละบุรี
ทั้งนี้ ตั้งแต่วันที่ ๘ ธันวาคม ๒๕๕๑ เป็นต้นไป
ประกาศ ณ วันที่ ๒๔ พฤศจิกายน พ.ศ. ๒๕๕๑
พลตำรวจเอก โกวิท วัฒนะ
รัฐมนตรีว่าการกระทรวงมหาดไทย
เชิงอรรถ
พระราชกฤษฎีกา แก้ไขเพิ่มเติมมูลนิธิทุนการศึกษาพระราชทาน สมเด็จพระบรมโอรสาธิราชฯ

_______________
ด้วย พลอากาศเอก สถิตย์พงษ์ สุขวิมล ผู้รับมอบอำนาจ ได้ยื่นคำขอจดทะเบียนแก้ไขเพิ่มเติมข้อบังคับของมูลนิธิทุนการศึกษาพระราชทาน สมเด็จพระบรมโอรสาธิราชฯ สยามมกุฎราชกุมาร ข้อ ๒ มีใจความ ดังนี้
ข้อ ๒ เครื่องหมายของมูลนิธิเป็นรูปทรงหยดน้ำ ภายในประกอบด้วยภาพหนังสือในลักษณะเปิด มีดอกบัวตูมสองดอกอยู่ภายในทั้งซ้าย – ขวา ด้านบนประดับด้วยภาพดอกบัวบาน ได้อัญเชิญพระนามาภิไธย ย่อ ม.ว.ก. ประดิษฐานเหนือดอกบัวทั้งสาม มีอักษรย่อ ม.ท.ศ. พร้อมข้อความคำว่า “มูลนิธิทุนการศึกษาพระราชทาน สมเด็จพระบรมโอรสาธิราชฯ สยามมกุฎราชกุมาร” ประกอบรองรับอยู่ด้านล่าง ตามรูปสัญลักษณ์ที่ปรากฏ ดังนี้
โดยมีความหมาย แสดงถึงน้ำพระทัย จากสมเด็จพระบรมโอรสาธิราชฯ สยามมกุฎราชกุมาร ทรงมีพระเมตตาและห่วงใยต่อผู้ด้อยโอกาสในการศึกษาของเยาวชนไทย จึงได้พระราชทานทุนการศึกษาเพื่อสังคมและอนาคตที่ดี ยังความเจริญรุ่งเรืองต่อตนเอง และประเทศชาติสืบไป
นายทะเบียนมูลนิธิกรุงเทพมหานคร ได้จดทะเบียนแก้ไขเพิ่มเติมข้อบังคับของมูลนิธิรายนี้แล้ว ตั้งแต่วันที่ ๒๘ สิงหาคม ๒๕๕๘
ฉะนั้น อาศัยอำนาจตามความในมาตรา ๑๒๖ แห่งประมวลกฎหมายแพ่งและพาณิชย์ จึงประกาศให้ทราบโดยทั่วกัน
ประกาศ ณ วันที่ ๒๘ สิงหาคม พ.ศ. ๒๕๕๘
รองปลัดกระทรวงมหาดไทย ปฏิบัติราชการแทน
ปลัดกระทรวงมหาดไทย
นายทะเบียนมูลนิธิกรุงเทพมหานคร
เชิงอรรถ
ประกาศสำนักนายกรัฐมนตรี พระราชทานยศตำรวจชั้นนายพล (พลตำรวจโท ศรีวราห์ รังสิพราหมณกุล)

_______________
พระบรมราชโองการโปรดเกล้า ฯ พระราชทานยศพลตำรวจเอก ให้แก่ พลตำรวจโท ศรีวราห์ รังสิพราหมณกุล ซึ่งปฏิบัติหน้าที่ราชการมาด้วยความเรียบร้อยเป็นผลดีแก่ทางราชการ ตั้งแต่วันที่ ๑ ตุลาคม ๒๕๕๘
ประกาศ ณ วันที่ ๒๓ พฤศจิกายน พ.ศ. ๒๕๕๘
พลเอก ประยุทธ์ จันทร์โอชา
นายกรัฐมนตรี
เชิงอรรถ
กฎมณเฑียรบาลว่าด้วยข้าราชการในพระราชสำนักเพิ่มเติม พระพุทธศักราช ๒๔๕๘

REDIRECT กฎมณเฑียรบาลว่าด้วยข้าราชการในพระราชสำนักเพิ่มเติม
ประกาศสำนักนายกรัฐมนตรี เรื่อง พระราชทานให้ถอดยศทหารฯ (ร้อยโท กาญจน์ ศรีบุรินทร์)

มีพระบรมราชโองการโปรดเกล้า ฯ พระราชทานพระบรมราชานุญาตให้ถอด ร้อยโท กาญจน์ ศรีบุรินทร์ สังกัดกองทัพบก ออกจากยศทหาร ตั้งแต่วันที่ ๑๐ ตุลาคม ๒๕๕๗ ซึ่งเป็นวันที่มีคำพิพากษาถึงที่สุดให้ลงโทษจำคุก ๑๐ ปี เนื่องจากกระทำความผิดอาญาฐานฆ่าผู้อื่นโดยเจตนา ทั้งนี้ ตามข้อ ๒ ของระเบียบกระทรวงกลาโหมว่าด้วยผู้ซึ่งไม่สมควรจะดำรงอยู่ในยศทหารและบรรดาศักดิ์ พ.ศ. ๒๕๐๗ และทรงพระกรุณาโปรดเกล้า ฯ พระราชทานพระบรมราชานุญาตให้เรียกคืนเครื่องราชอิสริยาภรณ์ชั้นจัตุรถาภรณ์มงกุฎไทย ที่บุคคลดังกล่าวได้รับพระราชทานตามข้อ ๖ ข้อ ๗ (๒) และ (๔)ของระเบียบสำนักนายกรัฐมนตรีว่าด้วยการขอพระราชทานพระบรมราชานุญาตเรียกคืนเครื่องราชอิสริยาภรณ์ พ.ศ. ๒๕๔๘
เชิงอรรถ
ประกาศสำนักนายกรัฐมนตรี ลงวันที่ ๒๕ พฤศจิกายน ๒๕๕๘

เปลี่ยนทาง ประกาศสำนักนายกรัฐมนตรี เรื่อง พระราชทานให้ถอดยศทหารฯ (ร้อยโท กาญจน์ ศรีบุรินทร์)
ประกาศสำนักนายกรัฐมนตรี เรื่อง พระราชทานให้ถอดยศทหารฯ (พันเอก คชาชาต บุญดี)

มีพระบรมราชโองการโปรดเกล้า ฯ พระราชทานพระบรมราชานุญาตให้ถอด พันเอก คชาชาต บุญดี ออกจากยศทหาร ตั้งแต่วันที่ ๑๑ พฤศจิกายน ๒๕๕๘ ซึ่งเป็นวันที่มีคำสั่งปลดออกจากราชการ เนื่องจากต้องหาคดีอาญาฐานร่วมกันหมิ่นประมาท ดูหมิ่น แสดงความอาฆาตมาดร้ายพระมหากษัตริย์ พระราชินี รัชทายาท หรือผู้สำเร็จราชการแทนพระองค์ และได้หลบหนีคดีเดินทางออกนอก ราชอาณาจักร กับประพฤติชั่วอย่างร้ายแรง ทั้งนี้ ตามข้อ ๒ ของระเบียบกระทรวงกลาโหมว่าด้วยผู้ซึ่งไม่สมควรจะดำรงอยู่ในยศทหารและบรรดาศักดิ์ พ.ศ. ๒๕๐๗ และทรงพระกรุณาโปรดเกล้า ฯ พระราชทานพระบรมราชานุญาตให้เรียกคืนเครื่องราชอิสริยาภรณ์ชั้นทวีติยาภรณ์มงกุฎไทย ตริตาภรณ์มงกุฎไทย จัตุรถาภรณ์ช้างเผือก และจัตุรถาภรณ์มงกุฎไทย ที่บุคคลดังกล่าวได้รับพระราชทานตามข้อ ๖ และข้อ ๗ (๔) ของระเบียบสำนักนายกรัฐมนตรีว่าด้วยการขอพระราชทานพระบรมราชานุญาตเรียกคืนเครื่องราชอิสริยาภรณ์ พ.ศ. ๒๕๔๘
เชิงอรรถ
ประกาศสำนักพระราชวัง เรื่อง พระราชทานตราตั้ง บริษัท สหพัฒนพิบูล จำกัด (มหาชน)

ทรงพระกรุณาโปรดเกล้า ฯ พระราชทานตราตั้งแก่บริษัท สหพัฒนพิบูล จำกัด (มหาชน) ตั้งแต่วันที่ ๔ ตุลาคม พ.ศ. ๒๕๕๗
ผู้รับสนองพระบรมราชโองการ
เชิงอรรถ
ประกาศสำนักนายกรัฐมนตรี ลงวันที่ ๒๗ มิถุนายน ๒๕๔๙

เพื่อเป็นการเทิดพระเกียรติพระบาทสมเด็จพระเจ้าอยู่หัว ในวโรกาสพระราชพิธีฉลองสิริราชสมบัติครบ ๖๐ ปี และเป็นการรำลึกถึงพระมหากรุณาธิคุณ พระอัจฉริยภาพและพระปรีชาสามารถด้านนวัตกรรมโดยการใช้เทคโนโลยีแก้ปัญหาสภาพดินเปรี้ยวให้สามารถใช้ประโยชน์ทางการเกษตรได้ คณะรัฐมนตรีจึงมีมติ เมื่อวันที่ ๒๐ มิถุนายน ๒๕๔๙ เห็นชอบให้ดำเนินโครงการเทิดพระเกียรติพระบาทสมเด็จพระเจ้าอยู่หัว
ดังนี้
๑. เทิดพระเกียรติพระบาทสมเด็จพระเจ้าอยู่หัว เป็น “พระบิดาแห่งนวัตกรรมไทย”
๒. กำหนดให้วันที่ ๕ ตุลาคม ของทุกปี เป็น “วันนวัตกรรมแห่งชาติ”
เชิงอรรถ
คำสั่งกระทรวงคมนาคมที่ ๓๑๐/๒๕๕๘

เพื่อให้การปฏิบัติราชการของกระทรวงคมนาคมเป็นไปโดยรวดเร็ว มีประสิทธิภาพ และสอดคล้องกับการปรับโครงสร้างองค์กรด้านการบินพลเรือนตามพระราชกำหนดการบิน พลเรือนแห่งชาติ พ.ศ. ๒๕๕๘ และ 
อาศัยอำนาจตามความในมาตรา ๒๘ แห่งพระราชบัญญัติการเดินอากาศ พ.ศ. ๒๔๙๗ ซึ่งแก้ไขเพิ่มเติมตามมาตรา ๑๗ แห่งพระราชกำหนดแก้ไขเพิ่มเติมพระราชบัญญัติการเดินอากาศ พ.ศ. ๒๔๙๗ พ.ศ. ๒๕๕๘ รัฐมนตรีว่าการกระทรวงคมนาคมจึงมีคำสั่ง ดังต่อไปนี้
ข้อ ๑ ให้ยกเลิกคำสั่งกระทรวงคมนาคมที่ ๙๑/๒๕๕๓ ลงวันที่ ๒๔ มีนาคม พ.ศ. ๒๕๕๓ เรื่อง การมอบอำนาจตามมาตรา ๒๘ แห่งพระราชบัญญัติการเดินอากาศ พ.ศ. ๒๔๙๗
ข้อ ๒ ให้ผู้อำนวยการสำนักงานการบินพลเรือนแห่งประเทศไทย เป็นผู้มีอำนาจอนุญาต ตามมาตรา ๒๘ แห่งพระราชบัญญัติการเดินอากาศ พ.ศ. ๒๔๙๗
ทั้งนี้ ให้มีผลบังคับใช้ตั้งแต่วันที่ ๑ ตุลาคม ๒๕๕๘ เป็นต้นไป
เชิงอรรถ